মরসুমের শীতলতম দিন আজ। দিনের সর্বনিম্ন তাপমাত্রা ১২.৬ ডিগ্রি সেলসিয়াস, যা স্বাভাবিকের থেকে এক ডিগ্রি কম। গতকাল দিনের সর্বোচ্চ তাপমাত্রা ছিল ২৫.৬ ডিগ্রি সেলসিয়াস। বাতাসে আর্দ্রতার পরিমাণ সর্বোচ্চ ৯১ শতাংশ, সর্বনিম্ন ২৫। বছরের শেষলগ্নে শীত তার কামড় বসানোর জন্য প্রস্তুত। তবে আগামিকালের জন্য অবশ্য আলিপুর আবহাওয়া দফতর এমন কড়া শীতের কথা শোনাচ্ছে না। কাল তাপমাত্রা সামান্য বাড়তে পারে। তবে, বছর শেষের আগে আরও একবার তাপমাত্রা স্বাভাবিকের থেকে নীচে নামতে পারে বলেই মনে করছে আলিপুর আবহাওয়া দফতর।